O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (O‘zbekiston Respublikasi Prezidentining “Qurilish sohasini davlat tomonidan tartibga solishni takomillashtirish qo‘shimcha chora-tadbirlari to

O‘zbekiston Respublikasi Prezidentining “Qurilish sohasini davlat tomonidan tartibga solishni takomillashtirish qo‘shimcha chora-tadbirlari to‘g‘risida” 2018-yil 14-noyabrdagi PF-5577-son Farmoni, O‘zbekiston Respublikasi Prezidentining “Jahon banki va Xalqaro moliya korporatsiyasining “Biznes yuritish” yillik hisobotida O‘zbekiston Respublikasining reytingini yanada yaxshilash chora-tadbirlari to‘g‘risida” 2018-yil 13-iyuldagi PQ-3852-son, “Jahon banki va Xalqaro moliya korporatsiyasining “Biznes yuritish” yillik hisobotida O‘zbekiston Respublikasining reytingini yaxshilashga doir qo‘shimcha chora-tadbirlar to‘g‘risida” 2019-yil 5-fevraldagi PQ-4160-son hamda “Qishloq xo‘jaligiga mo‘ljallanmagan bo‘sh turgan yer uchastkalarini berish hamda arxitektura-qurilish ishlarini amalga oshirish tartib-taomillarini yanada takomillashtirish chora-tadbirlari to‘g‘risida” 2019-yil 26-avgustdagi PQ-4427-son qarorlari ijrosini ta’minlash, shuningdek respublikada qulay ishbilarmonlik muhitini yaratish borasida olib borilayotgan islohotlarning samaradorligini oshirish maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ayrim qarorlariga ilovaga muvofiq o‘zgartirish va qo‘shimchalar kiritilsin.
 2. O‘zbekiston Respublikasi Qurilish vazirligi boshqa manfaatdor vazirlik va idoralar bilan birgalikda o‘zlari qabul qilgan normativ-huquqiy hujjatlarini bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirning birinchi o‘rinbosari — transport vaziri A.J. Ramatov va O‘zbekiston Respublikasi Qurilish vaziri B.I. Zakirov zimmasiga yuklansin.
 3. Vazirlar Mahkamasining 2017-yil 12-oktabrdagi 820-son qarori bilan tasdiqlangan Qurilish obyektlarining murakkablik (xavflilik) darajasiga ko‘ra, qurilish-montaj ishlarini amalga oshirish jarayonida tekshirishlarni tayinlash va o‘tkazish tartibi to‘g‘risidagi nizomda:
 a) 3-banddagi “amalga oshirish uchun ruxsat olishni” so‘zlari “boshlash to‘g‘risida xabarnoma yuborish” so‘zlari bilan almashtirilsin;
 b) 17-bandning ikkinchi xatboshisidagi “amalga oshirish uchun beriladigan ruxsatnoma” so‘zlari “boshlash to‘g‘risida xabarnoma” so‘zlari bilan almashtirilsin;
 v) 18-bandning birinchi xatboshisidagi “nazorat funksiyalarini amalga oshirish shartnomasi” so‘zlari “inspeksiya tomonidan nazorat funksiyalarini amalga oshirish uchun ommaviy oferta va invoys” so‘zlari bilan almashtirilsin;
 g) 21-bandning uchinchi xatboshisidagi “amalga oshirish uchun ruxsati” so‘zlari “boshlash to‘g‘risida xabarnoma” so‘zlari bilan almashtirilsin;
 d) 26-band quyidagi tahrirda bayon etilsin:
 “26. Nazorat bo‘yicha vakolatli davlat organi inspektori inspeksiya tomonidan nazorat funksiyalarini amalga oshirish uchun ommaviy oferta qabul qilingan va qurilish buyurtmachilari yoki pudrat qurilish tashkilotlari tomonidan qurilish-montaj ishlarini boshlash to‘g‘risida xabarnoma yuborilgan bo‘lsa, qurilish obyektida shaharsozlik subyekti tomonidan amalga oshiriladigan qurilish ishlari sifatining qurilish normalari va qoidalari, respublika standartlari, DAST hamda texnik shartlarga muvofiqligi yuzasidan davlat arxitektura-qurilish nazoratini amalga oshiradi”;
 e) 30-bandning beshinchi xatboshisida “amalga oshirish uchun ruxsatnoma” so‘zlari “boshlash to‘g‘risida xabarnoma” so‘zlari bilan almashtirilsin;
 j) ilovada:
 uchinchi pozitsiyaning “Muddatlar” ustunida “amalga oshirish uchun ruxsat berish” so‘zlari “boshlash to‘g‘risida xabarnoma yuborish” so‘zlari bilan almashtirilsin;
 to‘rtinchi pozitsiyaning “Muddatlar” ustunida “amalga oshirish uchun ruxsat albatta berilishi” so‘zlari “boshlash to‘g‘risida xabarnoma yuborish” so‘zlari bilan almashtirilsin.
 6. Vazirlar Mahkamasining 2018-yil 31-iyuldagi 603-son qarori bilan tasdiqlangan O‘zbekiston Respublikasi Qurilish vazirligi to‘g‘risidagi nizomning 16-bandidagi “(ART-1 va ART-2)” so‘zlari chiqarib tashlansin.